**Rēzeknes valsts poļu ģimnāzijas**

k**ārtība**

**skolēnu mācību sasniegumu vērtēšanai.**

2019.gada 28.augustā

*RVPĢ izglītojamo sasniegumus vērtē saskaņā ar*

*Vispārējās izglītības likumu,*

*Izglītības likumu,*

*Uz likumu pamata izdotajiem un spēkā esošajiem*

*Ministru kabineta noteikumiem par izglītojamo mācību sasniegumu vērtēšanu*

*un skolas nolikuma punktu*

**I. Vispārīgie noteikumi**

1. Skolēnu mācību sasniegumu vērtēšanas kārtība izstrādāta, pamatojoties uz valsts pamatizglītības un vispārējās vidējās izglītības standartiem, mācību priekšmetu standartiem un mācību priekšmetu paraugprogrammām.

2. Vērtēšanas kārtība nosaka prasības, kas jāievēro visiem skolotājiem, kas veic skolēnu mācību sasniegumu vērtēšanu Rēzeknes valsts poļu ģimnāzijā.

3. Vērtēšanas kārtībā lietotie termini:

3.1.*aprakstošais vērtējums*- īss mutvārdu vai rakstisks vērtējums par skolēna mācību darbību, darba stilu, saskarsmes un sadarbības prasmēm, attieksmi pret mācībām un mācību sasniegumu attīstības dinamiku;

3.2.vērtējums *ieskaitīts* norāda, ka skolēns apguvis mācību vielu ne mazāk kā 60% apjomā (iespējami varianti atkarībā no uzdevumu grūtības pakāpes);

3.3.vērtējums *neieskaitīts* norāda, ka skolēns apguvis mācību vielu mazāk kā 60% apjomā (iespējami varianti atkarībā no uzdevumu grūtības pakāpes);

3.4.*starpvērtējums-* mācību sasniegumu izvērtējums mācību laikā, kad vēl iespējams mainīt procesa gaitu un rezultātus, lai skolotājs sadarbībā ar skolēnu veiktu nepieciešamo mācīšanās procesa korekciju, lai motivētu skolēnu sasniegumu uzlabošanai;

3.5.*kārtējais pārbaudes darbs(PD)*- pārbaudes darbs, kura mērķis ir noskaidrot skolēna mācību sasniegumus, lai tos uzlabotu mācību procesa laikā;

3.6.*noslēguma pārbaudes darbs*- pārbaudes darbs, kurā nosaka skolēna zināšanu un prasmju apguves līmeni temata nobeigumā vai loģiskas temata daļas nobeigumā, beidzot semestri vai mācību gadu;

3.7.pašvērtējums- paša skolēna mācību sasniegumu, darbības, rīcības vērtējums.

3.8 *formatīvā vērtēšana* - pierādījumu iegūšana par skolēna sniegumu mācīšanās laikā, to interpretēšana un izmantošana, lai pieņemtu pamatotu lēmumu parturpmākajiem mācību procesa soļiem un lai skolēns gūtu atgriezenisko saiti un uzlabotu mācīšanos.

3.9.radošais darbs- referāts, eseja, apraksts, sacerējums, dzeja, prezentācija- tāds, kas garīgās darbības procesā rada oriģinālas idejas.

 3.10. nobeiguma vērtēšana – rakstisks vai kombinēts pārbaudes darbs, laboratorijas darbs, pētniecisks darbs, domraksts, individuāls vai grupas projekts, darbu mape, ieskaite, eksāmens.

 3.11. kārtējā vērtēšana – novērošana, saruna, aptauja, uzdevumu risināšana, darbs ar tekstu, laboratorijas darbs, eksperiments, demonstrējums, vizualizēšana, individuāls vai grupas projekts, eseja, referāts, diskusija, darbu mape, mājas darbs.

3.12.pētnieciskais darbs- ir sistemātisks zinātnisks pētījums, kontrolēts, empīrisks un kritisks darbs vai sociālo fenomenu pētījums, ko vada teorija un hipotēze par pieņemtām attiecībām starp fenomeniem.

3.13.*patstāvīgais darbs –* tāds, kam ir sava nostāja, lēmums, rīcība, izvēle un kas spēj eksistēt vai darboties bez palīdzības, vadības, un skolēns to veic mājās patstāvīgi.

3.14.*papildus veiktais darbs* – mācību priekšmetu olimpiādes, konkursi (skolas atbalstītie), sporta sacensības (skolas atbalstītie), skates (skolas abalstītie), kurus vada skolas skolotājs un piedalās skolas skolēni.

3.15. *laboratorijas darbi (LD*), demonstrējumi (DD) - Laboratorijas darbā ir sniegta darba izpildei nepieciešamā teorija, ierīču saraksts un darba gaita. Tā mērķis ir apgūt konkrētas prasmes, izpildot darba uzdevumu. Laboratorijas darbi ir mācību procesa sastāvdaļa un var tikt vērtēti aprakstoši vai ar "ieskaitīts"/"neieskaitīts

3.16. *pētnieciskie laboratorijas darbi (PLD*)- pētnieciskajā laboratorijas darbā skolēns saņem situācijas aprakstu, bet pats izvirza hipotēzi, izvēlas ierīces, plāno darba gaitu, veic mērījumus un izdara aprēķinus, kā arī raksta darba izvērtējumu un secinājumus. Pētnieciskā laboratorijas darba patstāvības pakāpe ir daudz augstāka. Šajos darbos skolēns var parādīt savas prasmes un izpausties arī radošā līmenī. Tā kā pētnieciskais laboratorijas darbs atbilst visām summatīvā pārbaudes darba prasībām, tad to vērtē 10 ballu skalā.

**II. Skolēnu mācību sasniegumu vērtēšanas mērķis un uzdevumi**

4. Mērķis – nodrošināt vienotu pieeju skolēnu mācību sasniegumu novērtēšanā.

 5. Skolēnu mācību sasniegumu vērtēšanas uzdevumi:

5.1. konstatēt skolēnu zināšanas un prasmes mācību gada vai temata sākumā (ievadvērtēšana);

 5.2. uzlabot skolēna mācību sasniegumus mācību procesa laikā (kārtējā vērtēšana);

 5.3. noteikt skolēna zināšanu un prasmju apguves līmeni (nobeiguma vērtēšana);

 5.4. motivēt skolēnus pilnveidot savus mācību sasniegumus, akcentējot kompetenču pieeju;

 5.5. sekmēt skolēnu līdzatbildību par mācību rezultātiem, mācot veikt pašvērtējumu.

**III. Skolēnu mācību sasniegumu vērtēšanas pamatprincipi**

 6. Prasību atklātības un skaidrības princips.

 7. Pozitīvo sasniegumu summēšanas princips.

 8. Vērtējuma atbilstības princips.

 9. Vērtējuma noteikšanai izmantoto pārbaudes veidu dažādības princips.

 10. Vērtēšanas regularitātes princips.

 11. Vērtējuma obligātuma princip

IV Skolēnu mācību sasniegumu vērtēšana, plānošana un vadība

12.Izglītības iestādes administrācija:

12.1.seko, lai pārbaudes darbu un radošo darbu grafiks mēnesim tiek iesniegts līdz katra iepriekšējā mēneša 30. datumam.

12.2. Pārrauga noteikto pārbaudes darbu un radošo darbu skaitu katrai klasei vienā mācību dienā:

Pārbaudes darbu skaits dienā:

 1.-3. klasē – 1 pārbaudes darbs;

4.-6. klasē – 1 pārbaudes darbs;

7.-12. klasē – 2 pārbaudes darbi;

Radošo darbu skaits, kurš nenotiek vienā dienā ar pārbaudes darbu:

1.-4. klasē –1 mēnesī 1 radošais darbs

5.-6. klasē –3 nedēļās 1 radošais darbs

7.-12. klasē – 2 nedēļās 1 radošais darbs

12.3.Laboratorijas darbs u.c. patstāvīgie darbi (esejas utt), ārpusklases lasīšanas semināri nav iekļaujami pārbaudes darbu grafikā.

 12.4. Reizi semestrī pārbauda kā skolotāji veic ierakstus par skolēnu mācību sasniegumiem e- klases žurnālā;

12.5.Mācību gada sākumā pedagoģiskajā sēdē instruē skolotājus par skolēnu mācību sasniegumu vērtēšanas kārtību, un skolotāji to apliecina ar parakstu.

13. Skolotāji un klašu audzinātāji:

13.1 Ievēro vienotu skolēnu mācību sasniegumu vērtēšanas kārtību;

 13.2.Informē skolēnus par pārbaudes darbiem un vismaz nedēļu pirms plānotā pārbaudījuma precizē pārbaudes darba laiku, tēmu un kritērijus, veic informatīvu ierakstu elektroniskajā žurnālā un pārbaudes darbu grafikā;

13.3. Objektīvu iemeslu dēļ veic izmaiņas pārbaudes darbu grafikā, vienojoties ar skolēniem par pārbaudes darbu dienu, tās saskaņojot ar direktores vietnieku izglītības jomā;

13.4. Mācību gada sākumā skolā rīko klašu vecāku sapulces, kurās vecākus iepazīstina:

13.5.Ar galvenajām valsts pamatizglītības un vidējās izglītības standarta, mācību priekšmetu standartu un mācību programmu prasībām.

13.6. 3.kl.6.kl.9.kl.un10.- 12.klases skolēnus un viņu vecākus ar valsts pārbaudes darbu un eksāmenu norises laikiem. Vecāki *vienu reizi* mācību gadā parakstās par šo informāciju veidlapā, kura atrodas klases audzinātāja portfolio.

13.7. Iepazīstina skolēnus un viņu vecākus ar skolēnu mācību sasniegumu vērtēšanas kārtību;

13.8.E-klasē mājās uzdoto skolotāji ieraksta pēc mācību stundas, bet ne vēlāk kā līdz plkst.**18.00;**

13.9. 2.-6.klašu audzinātāji līdz katra mēneša 5.datumam informē skolēnu vecākus vai aizbildņus par skolēna mācību sasniegumiem, izsniedzot sekmju izrakstus par iepriekšējo mēnesi.

13.10.2.-6.klašu skolēnu vecāki vai aizbildņi ar parakstu apliecina, ka ir iepazinušies ar sekmju izrakstu;

13.11.7.-12.klašu audzinātāji līdz katra mēneša 5.datumam informē izglītojamo vecākus vai aizbildņus par skolēnu mācību sasniegumiem nosūtot e-klasē sekmju izrakstus par iepriekšējo mēnesi vai pēc vecāku lūguma vai aizbildņa , izsniedzot sekmju izrakstus par iepriekšējo mēnesi.

13.12.7.-12.klašu skolēnu vecāki vai aizbildņi elektroniski vai telefoniski apstiprina, ka iepazinušies ar sekmju izrakstu;

13.13. Ja skolēns vairāk nekā divos pārbaudes darbos pēc kārtas saņēmis nepietiekamu vērtējumu, mācību priekšmeta skolotājs (ja nepieciešams - sadarbībā ar klases audzinātāju un atbalsta personālu) informē skolēna vecākus telefoniski vai e-klasē par radušos situāciju un vienojas par skolēna mācību sasniegumu uzlabošanas pasākumiem.

 13.14. Klašu audzinātājiem nepieciešamības gadījumos jānodrošina iespēja klašu vecāku sapulcēs tikties ar mācību priekšmetu skolotājiem, lai skolotāji izskaidrotu prasības, pārrunātu skolēnu sasniegumus un, lai vecāki saņemtu ieteikumus darbam ar bērniem.

13.15. Skolotājs ir tiesīgs izlemt, vai rakstiskie pārbaudes darbi pēc darba novērtēšanas, semestra vai mācību gada beigās ir iznīcināmi vai tiek atdoti skolēniem.

13.16. Vecāku dienā skolotāji pārrunu veidā sniedz vecākiem individuālu pārskatu par skolēna mācību sasniegumiem. Tiekoties ar vecākiem, skolotājam ir atļauts izmantot tikai tos klases dokumentos veiktos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem skolēniem, informācija jāsniedz, nesaucot vārdā citus skolēnus.

14.Skolēnu vecāki:

14.1. Katram vecākam vai aizbildnim jābūt savai parolei e-klases dienasgrāmatai, kuru nedrīkst zināt viņa bērns.

14.2. Vecāki vai aizbildņi regulāri iepazīstas ar skolēnu mācību sasniegumiem 1.-6.klasei skolēnu dienasgrāmatā vai e-žurnālā, bet 7.-12.klasei e-žurnālā.

14.3. Skolēnu vecākiem vai aizbildņiem ir iespēja tikties ar priekšmetu skolotājiem, iepriekš par to vienojoties ar skolotāju, kā arī, ja iespējams, radušos jautājumus var noskaidrot elektroniski;

 14.4. Problēmas, kas saistītas ar mācību procesu vai/un skolēna mācību sasniegumiem un to vērtējumiem risina, izmantojot pēctecības principu:

 14.4.1. skolēns un mācību priekšmeta skolotājs,

 14.4.2. skolēns, viņa vecāki vai aizbildņi un mācību priekšmeta skolotājs,

 14.4.3. skolēns, viņa vecāki vai aizbildņi, mācību priekšmeta skolotājs un klases audzinātājs,

 14.4.4. skolēns, viņa vecāki vai aizbildņi, mācību priekšmeta skolotājs, klases audzinātājs un administrācija.

14.5.Ar pārbaudes darba saturu un saņemto vērtējumu skolēni, vecāki tiek iepazīstināti personiski.

15. Skolēni :

15.1. Skolēni sava darba plānošanai obligāti izmanto:

-1. – 6.klasē – dienasgrāmatu

* 7. – 12.klasē – dienasgrāmatu vai plānotāju, e-plānotāju (mobilajās ierīcēs), ja tā vienojās vecāki ar klases audzinātāju.

15.2. Skolēns ir tiesīgs *vienu reizi* semestrī *izlabot* (10 dienu laikā ) *un uzlabot* (5 dienu laikā) savu vērtējumu katrā mācību priekšmetā, ievērojot labošanas termiņu – nedēļu pirms semestra vērtējuma izlikšanas.

**V Skolēnu mācību sasniegumu vērtēšana mācību priekšmetos, pārbaudes darbos**

**16. Mācību sasniegumus 1.klasē vērtē aprakstoši. Tas ir īss mutisks un rakstisks vērtējums par skolēna mācību darbību, mācīšanās stilu, saskarsmes un sadarbības prasmēm, attieksmi pret mācībām un mācību sasniegumu attīstības dinamiku.**

**17.Mācību sasniegumus 2.un 3.klasē matemātikā, latviešu valodā, poļu valodā un 3.klasē arī angļu valodā vērtē 10 ballu skalā, pārējos mācību priekšmetos skolēna mācību sasniegumus vērtē ar simboliem (+;-;/)**

**18. Mācību sasniegumus 4.-12. klasē vērtē 10 ballu skalā un ar vērtējumu “i” (ieskaitīts), “ni” (neieskaitīts) un procentuāli (%)**

Novērtējot skolēna mācību sasniegumus ar “ieskaitīts”, ja mācību vielu apguvis vairāk par 60% ,“neieskaitīts”, ja skolēna zināšanas nav pietiekamas, lai turpinātu sekmīgu mācīšanos, **procentuāli,lai redzētu ,par cik procentiem apgūts temats.**

19.Ieskaites un pārbaudes darbi vērtējami 10 baļļu sistēmā, ievērojot šādus vērtēšanas kritērijus:

19.1. 9 – 10 balles - darbs tiek veikts 88 – 100 % apjomā

19.2. 6 – 8 balles - darbs tiek veikts 56 – 87 % apjomā

19.3. 4 – 5 balles - darbs tiek 33 – 55 % apjomā

19.4. 1 - 3 balles - darbs tiek veikts mazāk par 33 % no apjoma

20.Apzīmējums „n/v” tiek noteikts šādos gadījumos:

20.1.*pārbaudes darbā* – ja skolēns nav ieguvis vismaz 1 punktu vai nav iesniedzis darbu, vai atsakās atbildēt;

20.2*.gadā* – ja mācību priekšmetā abos semestros saņemts apzīmējums ,,n/v”;

20.3*. mājas darbā* – ja skolēns to nav izpildījis vai nevar to uzrādīt;

20.4.*pierakstu burtnīcā* (kuru pārbaudi veic semestrī pēc mācību priekšmeta skolotāju ieskatiem) – ja skolēns nevar to uzrādīt.

21. Atbilstoši darba apjomam un specifikai skolotājs drīkst iekļaut pārbaudes darba kritērijos 0-3 punktus t.i.:

- par darba kultūru-1 punkts ,

- **pareizrakstību -1punkts**

**-**iesniegšanas termiņaievērošanu- 1 punkts

22.Elektroniski pildīti darbi tiek vērtēti %, ballēs, i/ni/nv, var arī ar simboliem : +, /, -sākumskolā.

23. Visus pārbaudes darbus vērtē ar vērtēšanas kritērijiem ,kuri ievadīti e-klasē.

24.Formatīvā vērtēšana notiek - %, ballēs, i/ni/nv., vai arī ar simboliem : +, /, -sākumskolā.

**25.Pārbaudes darbi un prasmes sākumskolā, kurus nevērtē 10 baļļu skalā ir vērtējami šādi:** " X "- apguvis, " / "- daļēji apguvis, " - "- vēl jāmācās  **attiecīgajās klasēs un priekšmetos.**

Skaidrojums:

 x- ja skolēns vielu apguvis vismaz 70%

 / - ja skolēns vielu apguvis no 41 %-69%

 – - ja skolēns vielu apguvis mazāk par 40 %

26.Mācību gada sākumā 1.-12. klašu audzinātāji ar vērtēšanas kārtību iepazīstina skolēnus, un viņi parakstās veidlapās, kuras atrodas klases audzinātāja darba mapē (portfolio).

27.Pārbaudes darbu vērtējums skolotājam jāizliek klases žurnālā 5 darba dienu laikā,bet pārrakstīto darbu labošanas ilgums – 10 darba dienas.

28.Ja skolēns pārbaudes darba laikā piedalās pasākumā, kurā pārstāv skolu (olimpiādes, konkursi, sacensībās,Zinātniski pētniecisko darbu konferencēs,….),  **tad skolēns tiek atbrīvots no tajā dienā veicamajiem pārbaudes darbiem ballēs, e-klases žurnālā tiek ierakstīts ”atb”.** Ja skolēns vēlas uzrakstīt šo pārbaudes darbu, tad tas ir jāizdara 10 darba dienu laikā.

29.Formatīvās vērtēšanas darba rezultātu skolēns saņem nākamajā stundā, bet ne vēlāk kā pēc 2 darba dienām.

30.Ja 4.-12.klases skolēns atbrīvots no sporta stundām uz visu mācību gadu, tad var nepiedalīties pirmajā un pēdējā stundā.

31.Minimālais vērtējumu skaits semestrī:

|  |  |  |  |
| --- | --- | --- | --- |
| Stundu skaits nedēļā | 1-2 | 3-4 | 5-6 |
| Vērtējumu skaits ballēs. | 3 | 4 | 5 |
| Vērtējamo prasmju skaits sākumskolā | 4/ 6 | 8 | 10 |

32. Žurnālā tiek ierakstīts „nv”, ja:

 32.1 skolēns darbu nav veicis,

 32.2. atsakās mutiski vai rakstiski veikt uzdevumu,

 32.3. atrodas mācību stundā, bet nav iesniedzis darbu,

32.4. ir nodevis darbu, kurš nav veikts/ aizpildīts.

33.Pierakstu burtnīcas 4.-12.klasei visos mācību priekšmetos tiek vērtēta 10 ballu skalā katra semestra beigās pēc noteiktiem vērtēšanas kritērijiem.

34.Iegūto „nv” skolēns 10 dienu laikā ir tiesīgs labot, ieraksta „nv” vietā saņemot vērtējumu ballēs (e-žurnālā norāde „Labots pēc būtības”), bet, ja skolēns šo iespēju neizmanto, tad e-žurnālā skolotājs ieraksta vērtējumu „1”.Labošanu var izdarīt tikai vienu reizi semestrī.

**VI Pārbaudes darbu organizēšana.**

35.Skolotājs mācību priekšmeta pārbaudes darbus plāno mēnesim.

36.Skolas veidotos semestra un mācību gada noslēguma,valsts pārbaudes darbus,diagnosticējošos valsts pārbaudes darbus plāno direktora vietnieks izglītības jomā.

37.Veidojot un organizējot pārbaudes darbus, skolotājs ievēro metodiskos norādījumus pārbaudes darbu veidošanā.

38.Darbus vērtē pēc katras tēmas **noteiktiem skaidriem un nepārprotamiem** izstrādātajiem kritērijiem un prasībām, ar kuriem skolēni tiek iepriekš iepazīstināti.Ja pārbaudes darbā klasē *gandrīz* pusei skolēnu ir nepietiekams vērtējums, tad skolotājam šis temats jāizskaidro un jāraksta darbs atkārtoti.

## **39. Pārbaudes darbi skolēnam ir obligāti, izņemot 30.p. un 40.p.**

40.Pēc ilgstošas slimošanas ar ārsta zīmi (no 11. dienas) skolēns ir atbrīvots no pārbaudes darba uzrakstīšanas, bet obligāti apmeklējot mācību priekšmeta konsultācijas tēmas apgūšanai, saskaņojot ar priekšmeta skolotāju.

41.Ja skolēns nav rakstījis pārbaudes darbu (līdz 10 dienām slimības dēļ), tad tas ir jāuzraksta 10 darba dienu laikā pēc atgriešanās skolā,bet sportā – pārbaudes darbs pēc atbrīvojuma beigām 10 darba dienu laikā.

42.Ja pārbaudes darba laikā izglītojamais nav skolā, tad skolēns saņem „n”. Šo darbu ir jāuzraksta 10 darba dienu laikā.

43.Korektoru pārbaudes darbā nedrīkst lietot, tiek noņemti no 1-3 punkti.

44.Kārtējā pārbaudē, kurā nav iespējams mācību sasniegumu vērtējums atbilstoši 10 ballu skalai, skolotājs mācību sasniegumus var vērtēt procentuāli, „ieskaitīts” vai „neieskaitīts”.

## 45.Skolēns var tikt vērtēts ar ballēm (8-10) par radoši veiktu darbu .

##  **48. Skolēnu mācību sasniegumi visu līmeņu mācību priekšmetu olimpiādēs, ZPD konferencēs, konkursos var tikt vērtēti ar ballēm (8-10 balles) veicot attiecīgu ierakstu “e-klases” žurnālā.**

48.Pārbaudes darba izpildes laikā pie skolēna nedrīkst atrasties jebkāds elektroniskās saziņas līdzeklis (mobilais telefons, iPad, iPhone u.c.) **izņemot gadījumus, kad tas ir nepieciešams mācību procesā.**

**49.** Skolotājs drīkst anulēt darbu vai tā daļu, ja darbs veikts, izmantojot neatļautus paņēmienus (interneta resursu pārrakstīšana, norakstīšana no cita skolēna darba, patvaļīga darba varianta maiņa, sarunājies vai traucējis citiem utt), žurnālā tiek veikts informatīvs ieraksts n/v. Skolēnam saskaņā ar mācību priekšmeta skolotāja norādījumu līdzvērtīgs darbs jāizpilda 10 dienu laikā (tas iespējams 1 reizi semestrī). 50.Darbā nedrīkst būt lasāmi cilvēka cieņu, personību aizskaroši izteikumi, zīmējumi vai etnisko un reliģisko identitāti aizskaroši izteikumi

51. Sportā, vizuālajā mākslā, mājturībā un tehnoloģijās, mūzikā pārbaudes darbs veidojas summatīvi - no praktiskā darba un teorijas.

## **52.Skolēna mācību sasniegumi katrā atsevišķā sporta aktivitātē tiek vērtēti pēc kritērijiem, kurus izstrādā** veselības un fiziskās aktivitātes mācību joma**s sporta skolotāji.**

##  **53.Skolēns nobeiguma pārbaudes darbā sportā var iegūt papildvērtējumu, ja ir guvis ievērojamus panākumus sacensībās, kādā sporta veidā pārstāvot skolu.**

##  **54. Ieraksts „atb” (atbrīvots) tiek lietots sportā, ja skolēns piedalās mācību procesā, taču veselības problēmu dēļ ir atbrīvots no sporta nodarbībām vai slimības dēļ ilgstoši nav piedalījies sporta stundās un ir uzrādījis ārsta izsniegtu izziņu.**

## ****VII  Vērtējuma uzlabošana****

55.Katram skolēnam ir tiesības izlabot un uzlabot savu vērtējumu vienu reizi semestrī katrā mācību priekšmetā.

56. Izliekot semestra vērtējumu mācību priekšmetā, skolotājam jāņem vērā visi vērtējumi, ja skolēns ir uzlabojis vērtējumu pārbaudes darbā, skolotājs ņem vērā tikai uzlaboto vērtējumu, izņemot gadījumus, ja labotie vērtējumi ir zemāki par sākotnējo vērtējumu.

57.Darbu uzlabošanas iespējas:

57.1.Vērtējumu (1 – 4) drīkst uzlabot 10 darba dienu laikā no vērtējuma izlikšanas datuma, bet ne vairāk kā 1 darbu semestrī katrā mācību priekšmetā iepriekš saskaņojot ar priekšmeta skolotāju, līdz katra starpvērtējuma vai semestra atzīmju izlikšanai, ievērojot, ka vērtējumi nav uzlabojami pēdējā mācību nedēļā pirms starpvērtējuma vai semestra vērtējumu izlikšanas.

57.2.Vērtējumu (5 – 12) drīkst uzlabot 5 darba dienu laikā pēc vērtējuma izlikšanas, bet ne vairāk kā 1 darbu semestrī katrā mācību priekšmetā iepriekš saskaņojot ar priekšmeta skolotāju, līdz katra starpvērtējuma vai semestra atzīmju izlikšanai, ievērojot, ka vērtējumi nav uzlabojami pēdējā mācību nedēļā pirms starpvērtējuma vai semestra vērtējumu izlikšanas.

57.3. Skolēniem,kuri regulāri apmeklē kora, deju kolektīvu, kapelas nodarbības, vērtējumu (5 – 9) drīkst uzlabot 5 darba dienu laikā pēc vērtējuma izlikšanas, 2 darbus semestrī katrā mācību priekšmetā iepriekš saskaņojot ar priekšmeta skolotāju, līdz katra starpvērtējuma vai semestra atzīmju izlikšanai,

57.4. Skolēniem,kuri darbojās skolas vadītajos Eiropas projektos obligāti jāuzraksta pārbaudes darbi 10 darba dienu laikā, pēc atgriešanās no projekta, katrā mācību priekšmetā, iepriekš saskaņojot ar priekšmeta skolotāju , līdz katra starpvērtējuma vai semestra atzīmju izlikšanai.

58. Skolēnam nav tiesību labot pētnieciskos, laboratorijas darbus, ārpusklases lasīšanu, semestra un gada vērtējumus, valsts pārbaudes un diagnosticējošos darbus, ZPD,un skolas noteiktos darbus(runātprasmes u.c.)

59.Pārrakstot darbus, skolēnam tiek piedāvāts cits variants ar vērtējumu 10 ballēs, tiek ņemts vērā labākais vērtējums. Uzlabotais vai iegūtais vērtējums ir fiksējams e-klases sekmju žurnālā, kurā ir iepriekšējais pārbaudes darba vērtējums, rakstot to aiz slīpsvītras.

## **60. Pēc skolotāja veiktās pārbaudes darba analīzes skolēnam ir tiesības iepazīties ar izvērtēto pārbaudes darbu, lai konstatētu pieļautās kļūdas un tās labotu turpmākajā mācību procesā.**

##  **61. 1.-3.klases vērtēšanas sistēmā pieļaujami vairāki uzlabojumi pēc skolotāja ieskatiem.**

## **62. Pēdējais nobeiguma pārbaudes darbs semestrī ir jāuzraksta ne vēlāk kā 5 darba dienas pirms semestra beigām.**

## **63. Summatīvi vērtēta darba vērtējumu skolēns saņem ne vēlāk kā pēc 5 darba dienām, izņemot vērtējumu sportā.**

## 64.Ja e - uzvedības žurnālā attiecīgā mācību priekšmetā 40% no mācību stundu skaita pusgadā ir negatīvs fiksējums, tad mācību priekšmetā semestra vērtējumu samazina par 1 balli.

## ****VIII Starpliecības, semestra un gada vērtējums****

65.Skolēna semestra vērtējums mācību priekšmetos tiek izlikts, ņemot vērā visus semestrīsaņemtos vērtējumus. Neuzrakstītais darbs tiek uzskatīts par nulli. Starpliecībai ir informatīvs raksturs un tas neietekmē skolēna semestra vērtējumu. 66.Izliekot vērtējumu starpliecībā, semestrī, gadā tikai **X,60** tiek noapaļots uz augšu. 67. Papildus mācību pasākumi un pēcpārbaudījumi skolēnam ir obligāti visos mācību priekšmetos, kuros mācību sasniegumu vērtējums neatbilst mācību priekšmeta standartā noteiktajiem sasniedzamajiem rezultātiem vai gada vērtējums ir bijis zemāks par četrām ballēm, vai gada vērtējums nav saņemts mācību priekšmetu un mācību stundu plāna īstenošanas ietvaros.

68.4.-8. ;10.-11.klašu ,skolēniem, kuriem gada vidējais vērtējums liecībā ir 8,0 un vairāk, pēdējā mācību nedēļā tiek dots brīvais stundu apmeklējums.

**IX Mājas darbu kārtība**

69.Mājas darbu uzdošanas mērķis:

69.1. veidot saikni ar skolēnu;

69.2. attīstīt patstāvīgās darbības plānošanas un veidošanas iemaņas;

69.3. padziļināt un/vai nostiprināt stundās apgūtās zināšanas un prasmes;

69.4. konstatēt veiktā darba izpildes kvalitāti;

69.5. kontrolēt zināšanu, iegaumēšanas, izpratnes un lietošanas līmenī;

69.6. izzināt, vai skolēni sapratuši, apguvuši stundā pārrunāto.

70.Mājas darbu veids:

70.1. rakstiski uzdevumi no mācību grāmatām skolēnu burtnīcās vai kladēs;

70.2. rakstiski uzdevumi darba burtnīcās;

70.3. rakstiski radoši uzdevumi, domraksti, esejas, jaunrades darbi u.c.

70.4. praktiski veikti darbi (zīmējumi, kolāžas un izstrādājumi no dažādiem materiāliem mājturībā);

70.5.mutiski sagatavojami uzdevumi.

70.6. darbs portālā uzdevumi.lv, skolas soma u.c.

71.Rakstiski veicamo mājās darbu daudzums un apjoms:

71.1. skolēni uzdodamo patstāvīgi veicamo rakstu mājas darbu kopējais apjoms vienā nedēļā nedrīkst pārsniegt 6 mācību stundas. Skolotājiem pēc iespējas jāsamazina uzdodamo mājas darbu skaits pirms brīvdienām un svētku dienām.

72. Mājas darbi tiek vērtēti un atspoguļoti klases žurnālā: n/v, ja mājas darba nav (nav

 ko vērtēt), „‘ieskaitīts/’, ”neieskaitīts”. Mācību priekšmetos, kuros ir aprakstošais vērtējums rakstu darbi e- žurnālā netiek atspoguļoti. Vērtējums „n/v ”nav labojams, bet vērtējumu „ni ” ir iespēja izlabot piecu darba dienu laikā.

73. Minimālajam žurnālā fiksētajam rakstu darbu skaitam valodās, matemātikā mēnesī jāatbilst mācību priekšmeta stundu skaitam nedēļā.

74.Rakstu darbu novērtēšanas formas izvēlas skolotājs. Tiek pārbaudīti frontāli, diskusijā, prezentācijā vai labojot; vērtē skolēni savstarpēji, pašvērtējums, tāpēc burtnīcā pēc katra mājas darba nav jābūt vērtējumam un skolotāja parakstam.

**X. Papildu jautājumi**

76. 10.klasē skolēni izvēlas zinātniski pētnieciskā darba tēmu (ZPD), kuru pilnībā izstrādā un aizstāv 11.klasē projektu nedēļas laikā. ZPD vērtējumu 10. un 11. kl. izsaka 10 ballu skalā (tikai gadavērtējums), ierakstot to klases žurnālā un liecībā. ZPD vērtējums tiek izlikts sekmju izrakstā, saņemot atestātu par vidējo izglītību.

Detalizēti pētniecisko darbu izstrādi skolā reglamentē “ Skolēnu zinātniski pētnieciskās darbības kārtība“.

77. 10.klašu audzinātājs organizē apmācošo nodarbību par zinātniski pētniecisko darbu tēmas izvēli, darba plāna sastādīšanu, rakstīšanu un noformēšanu.

78.9.un 12.klasēm projektu nedēļas laikā ir starpeksāmeni, kuru vērtējums tiek izlikts ballēs attiecīgajā mācību priekšmetā. Starpeksāmenu vērtējums nav labojams.

79. e-klases žurnālā skolotāji neveic ierakstus par skolēnu, kurš mācās ārzemēs (1 gada laikā). Pēc skolēna atgriešanās direktore pieņem lēmumu, pamatojoties uz MK noteikumiem.

80. Pēc pedagoģiskās padomes ieteikuma direktorei ir tiesības līdz 1.semestra beigām noteikt skolas pārbaudes darbus (skolas eksāmenus) 4.,5.,7.,8.,10. un 11.klasē ne vairāk kā divos mācību priekšmetos.

 81. Klašu audzinātāji līdz 1.decembrim iesniedz skolas administrācijai skolēnu iesniegumus par izvēles eksāmeniem vispārējās vidējās izglītības programmās.

**XI Mācību sasniegumu fiksācijas kārtība**

82. Visi ieraksti katrai mācību stundai e- žurnālā tiek veikti tajā pašā dienā līdz 18.00., Mācību sasniegumu kopsavilkuma e-žurnālu mācību gada beigās, izprintē un iešuj glabāšanai arhīvā skolas administrācija.

83. 2.-12.klašu skolēni ierakstus par uzdotajiem mājas darbiem veic patstāvīgi mācību priekšmetu pierakstu burtnīcās, dienasgrāmatās vai personīgajos plānotājos.

84. Mācību gada beigās liecībā ieraksta skolēna saņemtos vērtējumus valsts pārbaudes darbos.

85. Liecībā ieteicams veikt ierakstus par skolēna sasniegumiem pilsētas, novada vai valsts mācību priekšmeta olimpiādēs.

**XII. Noslēguma jautājumi**

**86. Ar vērtēšanas kārtību, jāiepazīstina visi skolas skolotāji, skolēni un viņu vecāki. Par to atbildīgi direktora vietnieki izglītības jomā, klases audzinātāji, priekšmetu skolotāji.**

87.Vērtēšanas kārtība ir informatīvs dokuments skolēniem, skolotājiem un skolēnu vecākiem.

Rēzeknes valsts poļu ģimnāzijas direktore Valentīna Šidlovska / /

**Akceptēts**

Skolas pedagoģiskās padomes

sēdē 2019.gada. 28.augustā , protokols Nr. 7